Haabersti asum
Haabersti on asum Tallinnas Haabersti linnaosas. Asum piirneb Rocca al Mare, Õismäe, Pikaliiva, Väike-Õismäe, Veskimetsa ja Mustjõe asumiga. Asumi pindala on 0,97 km2. Haabersti on saanud nime kunagise Haabersti linnamõisa (saksa k Habers hof 'Kaeramõis') järgi. Linnamõisa rajamine toimus arvatavasti 16. sajandi lõpul ning mõisa renditi esialgu Tallinna rae liikmetele, kes tasusid selle eest peamiselt kaeraga. Haabersti linnamõis on kandnud ka Proviandimõisa ja Hospidalivaeste mõisa nime.